Publication: Magyar Közlöny
Issue: MK-2011-117 (Year: 2011, Number: 117)
Era: contemporary
Section: szabályairól szóló 1/1975. (II. 5.) KPM–BM együttes rendelet (a továbbiakban: KRESZ) rendelkezéseinek
Paragraph Index: 613

14. Parkolási rendszerek A parkolási rendszerek átalakításának célja kettõs: egyrészt az idõszakos alternáló parkolással elérhetõ, hogy az útfelületek tisztítása hatékonyabbá váljék, másrészt a riasztási fokozat esetén életbelépõ forgalomkorlátozások hatásait erõsítheti az idõszakra vonatkozóan átmeneti jelleggel bevezetett emeltdíjas parkolás, amely elõsegíti a városba irányuló célforgalom közösségi közlekedés felé terelését. 1. Idõszakos alternáló parkolás Az Európa más országainak (pl. Franciaország, Olaszország) nagyobb városaiban már alkalmazott rendszer lényege, hogy az útfelület ütemezett tisztításának idõszakára tiltja az egyes utcák egyik oldalán történõ parkolást. A rendszer lehetõvé teszi, hogy a tisztítást nem csak az útpálya felületén, hanem annak szélén is elvégezhetõ legyen. Ennek jelentõségét az adja, hogy a szilárd szennyezõdések az útpálya kialakításának sajátosságai, valamint a gépjármûvek haladása által keltett légörvények és a csapadéklefolyás miatt jellemzõen az útpadka és az útpálya találkozásánál gyûlik fel, azonban a parkoló gépjármûvek miatt nem távolítható el hatékony gépi megoldással. A rendszer bevezetése lehetõvé tenné a kérdéses terület hatékony tisztítását is. Kivitelezése ütemes útfelület tisztítási rendszer kialakításával és közlekedési táblák kihelyezésével biztosítható. A KRESZ lehetõséget biztosít a „Megállni és várakozni tilos” táblák hatályt módosító kiegészítõ táblákkaltörténõ ellátásával,amelyeken a tisztítás tervezett idõpontja szerepel (pl. szerdánként 18:00–19:00). Az intézkedés a lakossági szokások jelentõs megváltoztatása, a parkolási lehetõségek érdemi csökkentése nélkül és viszonylag alacsony költségekkel megvalósítható. Az intézkedés végrehajtásának, az elõírások betartásának és betartatásának intézmény- és eszközrendszere adott (közterület-felügyelet). Felelõs: közlekedésért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedés költségkihatásai: Az intézkedés közvetlen költsége az útszakasz hosszától, annak jellemzõitõl (a kihelyezendõ közlekedési táblák számát meghatározó keresztezõdések számától) függ, ezért nem számszerûsíthetõ. Egy-egy közlekedési tábla állandó jellegû kihelyezésének fajlagos költsége 150–200 ezer forint. Az intézkedés PM10 csökkentési potenciálja: Tekintve, hogy a szilárd szennyezõdés túlnyomó része az útpadka és az útpálya találkozásánál halmozódik fel az útfelületek tisztításának hatékonysága jelentõsen növelhetõ, akár 60-80%-kal több szennyezõdés távolítható el az útfelületrõl. 2. Idõszakos, átmeneti parkolási díjemelés A riasztási fokozat esetén életbe lépõ forgalomkorlátozások az eddig tapasztalatok alapján, a gépjármûhasználók szemléletbelihiányosságai,illetve az intézkedés foganatosításánakellenõrzésinehézségei (rendõri jelenlét) miatt önmagukban nem érik el a kívánt hatásukat (lásd Miskolc esete). A riasztási fokozat esetén életbe lépõ forgalomkorlátozásokkalpárhuzamosan megemelt parkolási díjak azonban gazdasági ösztönzõként erõsíthetik a lakosság hajlandóságát az intézkedések fokozottabb betartására, az egyidejûleg forgalmi engedély felmutatásával igénybe vehetõ közösségi közlekedés nagyobb arányú igénybevételére. Parkolódíjat a helyi lakosok, illetve vállalkozások nem, csak a városba irányuló célforgalomban résztvevõ gépjármûvek fizetnek, és bár a parkoló, álló gépjármû nem szennyezi a levegõt, azonban a szennyezett városi területekre irányuló célforgalom a parkolóhelyre történõ eljutás során jelentõsen növeli a gépjármûforgalmat (Budapesten napi 300 000 darab gépjármû). Az intézkedés végrehajtásának, az elõírások betartásának és betartatásának intézmény- és eszközrendszere adott (parkolási társaságok). Az emelt díjak beszedése a parkolóórák átállítása nélkül is (pl. riasztási idõszakban két darab, azonos idõszakra vonatkozó parkolási jegy megváltására kötelezõ szabálymódosítás) is elvégezhetõ. Felelõs: közlekedésért felelõs miniszter helyi önkormányzatokért felelõs miniszter Határidõ: 2012-tõl folyamatosan, a források rendelkezésre állásának függvényében Az intézkedés költségkihatásai: Az intézkedés közvetlen költségeként a közösségi közlekedés járatsûrûségének esetlegesen szükségessé váló növelésével kapcsolatos költségek említhetõk, ezek pontos számszerûsítése csak a bevezetés tapasztalatai alapján becsülhetõ, azonban a parkolási díjakból befolyó emelt összegek ezt önkormányzati szinten képesek ellentételezni. Az intézkedés PM10 csökkentési potenciálja: Az intézkedés önmagában a kibocsátás jelentõs csökkentését nem eredményezi, azonban a forgalom csillapítása révén a riasztási fokozat és így a magas légszennyezettségi állapot fennmaradásának elhúzódását jelentõsen csökkentheti.

Source: https://magyarkozlony.hu/hivatalos-lapok/9c348dc0918924b737f5e61d1647a3b175f2e316/dokumentumok/8494ab4d1b91927955169994e9dd0d93eeb280f2/letoltes